Minga is international fia sei Sammlunga vo da oidn und klassischn Kunst bekonnt. De Oide- und de Neie Pinakothek, sowia de Pinakothek vo da Moderne und s Lenbachhaus khean beispuisweis zu dena wejtweit renommiatastn Galerien. Zamma mit da Glyptothek, da Staatlichn Antiknsammlunga und am Museum Brandhorst buidns as Kunstareal Minga, as Mingara Kunstzentrum. Aa s Staatliche Museum fia Ägyptische Kunst kriagt an Neibau im Kunstareal.